लखनऊ उत्तर प्रदेश के मदरसों में अब हर रोज सुबह राष्ट्रगान हुआ करेगा इस संबंध में प्रदेश की योगी आदित्यनाथ सरकार ने आदेश जारी कर दिए हैं।
मालूम हो कि रमजान माह के चलते 30 मार्च से 11 मई तक प्रदेश भर के मदरसों में वार्षिक अवकाश था और आज 12 मई अर्थात गुरुवार से प्रदेशभर के मदरसे खुल गए हैं इस बीच 9 मई को उत्तर प्रदेश सरकार के उत्तर प्रदेश मदरसा शिक्षा परिषद के रजिस्टार एस एन पांडे ने समस्त मदरसों में जन गण मन गण अधिनायक जय हो भारत भाग्य विधाता… को हर रोज सुबह गाय जाना अनिवार्य कर दिया है। इस संबंध में प्रदेशभर के समस्त जिलाधिकारियों को जारी आदेश में कहा गया है कि नियमित कक्षाओं के प्रारंभ के समय परिषद के उपयोग निर्णय का अनुपालन एक मान्यता प्राप्त अनुदानित गैर अनुदानित मदरसों में कराने को सुनिश्चित करें।